Lugemissaali kasutamine
Lugemissaalis on 56 lugejakohta, 8 internetiühendusega arvutit, kataloogi arvuti ja 4 võrgujuhtmega arvutitöökohta neile, kes soovivad oma arvutit kasutada. Raamatukogus on WiFi leviala. Raamatukogu arvutite kasutamiseks tuleb sisse logida ÕISi kasutajatunnustega, siis on olemas juurdepääs Tartu Ülikooli Raamatukogu arvutivõrgus kättesaadavatele täistekstekst teadusandmebaasidele, e-ajakirjadele ja e-raamatutele.
Raamatud asuvad avariiultel ja on liigitatud teadusalade järgi. Neid saab kohapeal kasutada ja laenutada. Raamatute lihtsamaks ülesleidmiseks on väljas viidad, mis juhatavd õige teema juurde. Soovitav oleks, et lugeja ise raamatuid riiulisse tagasi ei pane, vaid jätaks laudadele.
Koopiate ja väljatrükkide tegemiseks saavad lugejad kasutada raamatukogu iseteeninduslikku koopiamasinat/printerit. Eelnevalt tuleb koopiaruumis vormistada endale kasutajatunnus ja teha sissemakse, mille ulatuses saab teha koopiaid ja printida.